ຄວາມໝັ້ນໃຈ ໃນການສັກຢາວັກຊີນ ມີເພີ້ມຂຶ້ນ ແຕ່ພວກທີ່ຍັງສົງໄສ ກໍຍັງມີຄວາມເປັນຫ່ວງ
ການຢັ່ງຫາງສຽງ ຫວ່າງມໍ່ໆມານີ້ພົບເຫັນວ່າ ບໍ່ຮອດເຄິ່ງນຶ່ງ ຂອງປະຊາຊົນອາເມຣິກັນ ກ່າວວ່າ ເຂົາເຈົ້າຕ້ອງການສັກຢາ ໂດຍໄວເທົ່າທີ່ຈະໄວໄດ້ ຫຼືວ່າເຂົາເຈົ້າໄດ້ສັກຢາໄປແລ້ວ. 
ໃນຂະນະທີ່ພວມມີການເລັ່ງລັດ ການດຳເນີນຄວາມພະຍາຍາມ ເພື່ອສັກຢາວັກ ຊີນຢູ່ໃນສະຫະລັດ ບັນດາຜູ້ຊ່ຽວຊານກ່າວວ່າ ຄວາມພະຍາຍາມ ເພື່ອຮັບມືກັບ ພວກທີ່ສົງໄສ ຕ້ອງໄດ້ມີເພີ້ມຂຶ້ນ ກັບພວກເຂົາເຈົ້າເຊັ່ນດຽວກັນ ບາງຄົນທຳນາຍວ່າ ພາຍໃນເດືອນເມສານີ້ ອາດຈະມີຢາວັກຊີນຫຼາຍຂຶ້ນກວ່າທີ່ ຜູ້ຄົນຕ້ອງການສັກ [[ https://www wsj com/articles/what-to-do-when-theres-a-covid-19-vaccine-glut-11612732696 ]] ການຢັ່ງຫາງສຽງຂອງມູນນິທິຄອບຄົວບໍລິສັດຄາຍເຊີ ໃນເດືອນມັງກອນ ຫວ່າງມໍ່ໆມານີ້ພົບເຫັນວ່າ ບໍ່ຮອດເຄິ່ງນຶ່ງຂອງປະຊາຊົນອາເມຣິກັນກ່າວວ່າ ເຂົາເຈົ້າ ຕ້ອງການສັກຢາ ໂດຍໄວເທົ່າທີ່ຈະໄວໄດ້ ຫຼືວ່າເຂົາເຈົ້າໄດ້ສັກຢາໄປແລ້ວ ອີກນຶ່ງສ່ວນສາມກ່າວວ່າ ເຂົາເຈົ້າຈະ “ລໍຖ້າ ແລະເບິ່ງກ່ອນ” ວ່າຢາວັກຊີນໄດ້ ຜົນກັບຄົນອື່ນໆຫຼາຍປານໃດ ກ່ອນທີ່ເຂົາເຈົ້າຈະສັກດ້ວຍຕົນເອງ ສ່ວນທີ່ເຫຼືອອີກ 20 ເປີເຊັນ ກ່າວວ່າ ແນ່ນອນ ເຂົາເຈົ້າຈະບໍ່ສັກຢາ ຫຼືຶຈະສັກກໍຕໍ່ເມື່ອຖືກບັງຄັບ ອີງຕາມການກະປະມານຂອງບາງຄົນແລ້ວ ມີປະຊາຊົນ 80 ຫາ 85 ເປີເຊັນ ຕ້ອງການສັກຢາວັກຊີນເພື່ອໃຫ້ບັນລຸເຖິງຈຸດທີ່ຮູ້ກັນວ່າ ພູມຄຸ້ມກັນໝູ່ເວລາໃດ ທີ່ຜູ້ຄົນໄດ້ຮັບການປ້ອງກັນຈາກພະຍາດໂດຍທີ່ເຊື້ອໄວຣັສບໍ່ສາມາດຈະໄປຕິດ ແປດຄົນໃໝ່ໄດ້ອີກ ສາດສະດາຈານມະນຸດວິທະຍາດ ຈາກມະຫາວິທະຍາໄລລັດເທັກຊັສ ທ່ານນາງ ອີເມີລີ ບຣັນເສິນ ປະທານຮ່ວມ ກຸ່ມຜູ້ຊ່ຽວຊານ ໃນການສັກຢາວັກຊີນກ່າວວ່າ “ປັດຈຸບັນນີ້ ມີຄົນຫຼາຍພໍທີ່ພາກັນກ່າວວ່າ ແນ່ນອນ ເຂົາເຈົ້າຈະບໍ່ສັກຢາວັກຊີນ ທີ່ພວກເຮົາຈະບໍ່ສາມາດເຂົ້າໄປເຖິງ” ພູມຄຸ້ມກັນໝູ່ ຂ່າວດີນັ້ນກໍຄື ມີຄວາມໝັ້ນໃຈເພີ້ມຂຶ້ນ ຄືໃນເດືອນທັນວາທີ່ຜ່ານມາ ປະມານ ນຶ່ງສ່ວນສີ່ຂອງຜູ້ຄົນກ່າວວ່າ ເຂົາເຈົ້າແນ່ນອນຈະບໍ່ສັກຢາຫຼືຖ້າຈະສັກກໍຕໍ່ເມື່ອພວກເຂົາເຈົ້າ ຕ້ອງໄດ້ເຮັດເທົ່ານັ້ນ ”